Dolphins sparket sin forrige hovedtrener Adam Gase 31. desember 2018 etter at laget ikke nådde sluttspillet for andre år på rad, og avsluttet sesongen 7-9. Laget holdt flere intervjuer for å finne en erstatning, og siktet seg eventuelt inn på Brian Flores som for tiden var Linebackers Coach og Defensive Play Caller for New England Patriots. På grunn av ligaens regler måtte derimot Miami vente til etter Patriots var ferdige i sluttspillet. Den 4. februar 2019, dagen etter Super Bowl LIII, ble Flores annonsert som lagets trettende hovedtrener. Dolphins annonserte størsteparten av sitt personale 8. februar 2019, inkludert Chad O'Shea som Offensive Coordinator, Patrick Graham som Defensive Coordinator, Danny Crossman som Special Teams Coordinator, og Jim Caldwell som assisterende hovedtrener og Quarterbacks Coach. Den 29. juli 2019, fire dager etter starten av lagets treningsleir, sparket Flores OL Coach Pat Flaherty, som han hadde ansatt i løpet av våren, og erstattet han med lagets analytiker Dave DeGuglielmo. Flores mente at Flaherty hadde vært ineffektiv i implementeringen av lagets nye system.